Szabályzat

1. A programra pályázhat bármilyen udvarhelyszéki középiskolás és általános iskolás osztályközösség
2. Minden pályázó csapatban kell lennie egy vezető tanárnak
3. Pályázni a Színezd újra pályázati űrlap kitöltésével és leadásával lehet. A kitöltött űrlapokat szeptember 26., éjfélig várjuk e-mailen (uff@uff.ro) vagy személyesen az Udvarhelyi Fiatal Fórum irodájában, hétköznapokon 9 és 16 óra között
4. Egy osztályközösség több kisfilmet/rövidfilmet is benyújthat a pályázatra, amennyiben csapatokra oszlanak.
5. A videó témája részben meghatározott. A csapatoknak egy előre összeállított címlista közül kell választaniuk egyet, a videó témájának ehhez kell illeszkednie. Amennyiben a pályázónak, más, jobb ötlete van, használhatja azt is.
6. A kisfilm/rövidfilm hossza legalább 1, maximum 5 perces lehet
7. A filmek tömörítése lehet: MP4, MPG2, H264, MPG4.
8. A beküldött filmek felbontása minimum HD (1280x720 képpont) kell legyen.
9. Ha a filmben a beszédnek, szónak fontos szerepe van, és nem magyar nyelven készült vagy nem érthető, akkor felirattal kell ellátni.
10. A film elkészítésének részfeladatait kizárólag az osztályközösség tagjai végezhetik, a vezető tanár bevonásával
11. A pályázatra benevezett osztályközösség három tagja számára környezetvédelmi és kisfilmkészítő képzéseket szervezünk.
12. A program keretén belül szervezett ötletbörzén és kalákán való részvétel a csapat minden tagjának kötelező
13. A kisfilmek/rövidfilmek forgatókönyvének leadási határideje november 4.
14. A kisfilmek/rövidfilmek beküldésének határideje december 1. A pályamunkákat DVD-n várjuk, postán vagy személyesen.
15. Az értékelés során a zsűri figyelembe veszi a kisfilmek mondanivalóját, egyediségét, szakmaiságát, technikai kivitelezését és szemléletformáló képességét
16. A díjazás két korosztályban történik, a díjak megegyeznek mindkét korosztályban. A megnyert összeget a vezető tanár és két diák veheti át.

A rövidfilmverseny nevezői jelentkezésükkel hozzájárulnak, hogy a szervező Udvarhelyi Fiatal Fórum és ALT Technologies Transylvania a pályázók által beküldött filmeket korlátozás és anyagi ellenszolgáltatás nélkül, szabadon használhassa.